Public procurement notice: Contract Notice
Published: 2016-07-27
Buyer: Direktoratet for Kriminalforsorgen
Country: DK
Region: DANMARK
Contract type: Supplies
Procedure: Open procedure
CPV classification: 38520000 | 38580000
Submission deadline: 2016-09-12
Award criteria: The most economic tender

Technical requirements: Direktoratet for Kriminalforsorgen udbyder hermed rammeaftale om levering af Bagageskannere og palle-skannere. Ordregiver ønsker at anskaffe bagageskannere og palle-skanner som specificeret i Rammeaftalebilag 2 — Kravspecifikationen.
Anskaffelsen af bagageskannere og palle-skanner skal understøtte en styrkelse af adgangskontrollen i danske fængsler og arresthuse. Ordregiver forventer at købe nedenstående estimerede antal som initial ordre: Initial ordre Bagageskanner 8 stk. Initial ordre Palle-skanner 1 stk. Jf. ovenstående forpligter Ordregiver sig alene til at indkøbe angivne initialordre. Efterfølgende ordrer vil forekomme successivt i rammeaftalens løbetid, og Ordregiver garanterer ikke omsætning udover den omtalte initialordre. Bagageskannere opsættes i fængsler og arresthuse på Sjælland, Lolland-Falster, Fyn og Jylland. Der er lokationer der skal modtage flere skannere. Antal lokationer er pt. 4. Tilbudsgiver modtager nærmere oplysninger om lokationerne ved rammeaftaleindgåelse. Palle-skanner opsættes på en lokation, der ligeledes skal modtage et antal bagageskannere. I forhold til udbudslovens § 49, stk. 2 har Ordregiver valgt ikke at udbyde særskilte delkontrakter. Ordregiver har, med baggrund i stordriftsfordele for Ordregiver samt økonomiske- og markedsmæssige hensyn, vurderet, at det ikke er hensigtsmæssigt at foretage en sådan opdeling, da dette ikke skønnes at give yderligere virksomheder og SMV mulighed for at afgive tilbud. Udbuddet gennemføres som et offentligt EU-udbud i henhold til LOV nr. 1564 af 15.12.2015 (Udbudsloven). Der er tale om udbud af en rammeaftale med 1 leverandør, jf. udbudslovens § 97.
Tilbudsgiver skal på Ordregivers opfordring og før underretning om tildeling af rammeaftalen fremlægge dokumentation i henhold til udbudslovens § 152 for de oplysninger som er afgivet i Bilag 2 — Fælles europæisk udbudsdokument (ESPD).
Dokumentationen fremlægges i form af en serviceattest hvis tilbudsgiver er fra Danmark. Serviceattesten skal indeholde oplysninger fra Politiet (Kriminalregistret), hvorfor tilbudsgiver skal udfylde og underskrive en samtykkeerklæring, der skal uploades i forbindelse med bestillingen af serviceattesten.
Serviceattesten må maksimalt være 6 måneder gammel regnet fra fristen for fremsendelse af serviceattesten, som fastsat af Ordregiver i opfordringsskrivelsen.
Er tilbudsgiver ikke fra Danmark og udsteder tilbudsgivers hjemland ikke de relevante certifikater eller dokumenter, eller dækker disse ikke alle de relevante tilfælde, kan de erstattes af en erklæring under ed. Anvendes edsaflæggelse ikke i det pågældende land, kan der i stedet anvendes en erklæring på tro og love.
Ordregiver er berettiget, men ikke forpligtet, til at anmode tilbudsgiveren om at supplere eller præcisere den modtagne dokumentation, jf. udbudslovens § 151, stk. 4.
Der fremlægges endvidere seneste reviderede årsregnskab, såfremt dette ikke forefindes offentligt tilgængeligt samt dokumentation for igangværende forsikring i form af kopi af forsikringspolice, til verificering af oplysninger vedr. Økonomisk og finansiel formåen.
Der fremlægges endvidere dokumentation for alle de internationale standarter som skannerne opfylder, til verificering af oplysninger vedr. Teknisk og/eller faglig formåen.
Lov om Klagenævnet for Udbud (Lov nr. 492 af 12.5.2010 som ændret ved lov nr. 1556 af 21.12.2010, lov nr. 618 af 14.6.2011, lov nr. 1231 af 18.12.2012, lov nr. 511 af 27.5.2013) med efterfølgende ændringer jf. lov nr. 1564 af 15.12.2015 (udbudsloven) fastsætter følgende klagefrister for EU-udbud, som ordregiver henholder sig til:
(1) en virksomheds klage over ikke at være blevet udvalgt skal være indgivet til Klagenævnet for Udbud inden 20 kalenderdage fra dagen efter afsendelse af en underretning til de berørte ansøgere om, hvem der er blevet udvalgt, jf. udbudslovens § 171, stk. 2, eller denne lovs § 2, stk. 1, nr. 1, når underretningen er ledsaget af en begrundelse for beslutningen.
(2) Klage over udbud eller beslutninger omfattet af udbudslovens afsnit II eller III eller forsyningsvirksomhedsdirektivet, som ikke er omfattet af stk. 1, skal være indgivet til Klagenævnet for Udbud inden:
(2.1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.
(2.2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen.
(2.3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. § 2, stk. 2, eller udbudslovens § 171, stk. 4.